Document ID: /roh_data/filtered/swiss_laws_in_ROHinterleaved.jsonl.gz/5335

This text was translated from DE into Rumantsch Grischun.

Die Arbeitgeber nach Artikel 3 Absatz 1 Buchstaben a, b und e–g sowie Absatz 3 können Stellenbewerberinnen und Stellenbewerber sowie Angestellte auf deren Vertrauenswürdigkeit hin prüfen lassen, wenn diese im Rahmen ihrer Funktion:a. die Schweiz im Ausland regelmässig vertreten sollen und dabei das Ansehen des Bundes erheblich beeinträchtigen könnten;b. in wesentlichen Finanz- oder Steuersachen Entscheide fällen oder Aufsichtsaufgaben wahrnehmen sollen und dabei die finanziellen Interessen des Bundes erheblich beeinträchtigen könnten;c. Strafverfolgungs- oder polizeiliche Aufgaben wahrnehmen und dabei die öffentlichen Interessen des Bundes, insbesondere die Sicherheit der Bundesverwaltung, erheblich gefährden könnten. Sie beschränken sich bei der Prüfung auf das erforderliche Mindestmass. Die Vertrauenswürdigkeitsprüfungen werden von den Fachstellen nach Artikel 31 Absatz 2 des Informationssicherheitsgesetzes vom 18. Dezember 2020 (ISG) durchgeführt. Das Verfahren richtet sich sinngemäss nach den entsprechenden Bestimmungen des ISG. Werden die Stellenbewerberinnen und Stellenbewerber sowie die Angestellten gleichzeitig einer Personensicherheitsprüfung nach dem ISG unterzogen, so werden die beiden Verfahren vereinigt. Eingefügt durch Anhang 1 Ziff. 4 des Informationssicherheitsgesetzes vom  18. Dez. 2020, in Kraft seit 1. Jan. 2024 (AS 2022 232; 2023 650; BBl 2017 2953). SR 128

Ils patruns tenor l’artitgel 3 alinea 1 literas a, b ed e–g sco er alinea 3 pon laschar examinar la confidenza dals candidats per ina plazza sco er dals emploiads en ils suandants cas:a. els duain, en il rom da lur funcziun, represchentar regularmain la Svizra a l’exteriur e pudessan donnegiar en quest connex considerablamain la reputaziun da la Confederaziun;b. els duain, en il rom da lur funcziun, prender decisiuns en chaussas finanzialas u fiscalas essenzialas u ademplir incumbensas da surveglianza e pudessan donnegiar en quest connex considerablamain ils interess da la Confederaziun;c. els duain, en il rom da lur funcziun, ademplir incumbensas da persecuziun penala u incumbensas polizialas e pudessan periclitar en quest connex considerablamain ils interess publics da la Confederaziun, en spezial la segirezza da l’administraziun federala. Ils patruns limiteschan l’examinaziun al minimum necessari. La confidenza vegn examinada tras ils posts spezialisads tenor l’artitgel 31 alinea 2 da la Lescha dals 18 da december 2020 davart la segirezza da las infurmaziuns (LSIn). Per la procedura vegnan applitgadas analogamain las disposiziuns respectivas da la LSIn. Sch’ils candidats per ina plazza ed ils emploiads vegnan suttamess a medem temp ad ina controlla da segirezza da persunas tenor la LSIn, vegnan cumbinadas las duas proceduras. Integrà tras la cifra 4 da l’agiunta 1 da la LF dals 18 da dec. 2020 davart la segirezza da las infurmaziuns, en vigur dapi il 1. da schan. 2024 (AS 2022 232; 2023 650; BBl 2017 2953). SR 128